ກຳປູເຈຍ ສ້າງຕັ້ງ 3 ຄະນະກຳມະການແກ້ໄຂ ບັນຫາຊາຍແດນກັບປະເທດ ບ້ານໃກ້ເຮືອນຄຽງ
ທ່ານນາຍົກລັກຖະມົນຕີກຳປູເຈຍ Hun Sen
(ພາບ: THX/TTXVN)
ທ່ານນາຍົກລັກຖະມົນຕີກຳປູເຈຍ Hun Sen ຕົກລົງໄດ້ສ້າງຕັ້ງ 3 ຄະນະກຳມະການຂີດເສັ້ນຊາຍແດນ, ປັກຫຼັກໝາຍຊາຍແດນທາງບົກ ກັບບັນດາປະເທດບ້ານໃກ້ເຮືອນຄຽງ. ຂໍ້ຕົກລົງໄດ້ຮັບການລົງນາມໃນວັນທີ 17/12 ຂອງທ່ານນາຍົກລັກຖະມົນຕີ Hun Sen ຢັ້ງຢືນ ຄະນະກຳມະການຂີດເສັ້ນຊາຍແດນ, ປັກຫຼັກໝາຍຊາຍແດນທາງບົກກຳປູເຈຍ - ຫວຽດນາມ ລວມມີສະມາຊິກ 33 ຄົນ, ໂດຍທ່ານ Van Kim Hong, ລັດຖະມົນຕີຂັ້ນສູງ, ປະທານຄະນະກຳມະການຂີດເສັ້ນຊາຍແດນແຫ່ງຊາດກຳປູເຈຍ ເປັນປະທານ. ເຈົ້າແຂວງບັນດາແຂວງລຽບຕາມຊາຍແດນກັບຫວຽດນາມ ແລະ ບັນດາຜູ້ບັນຊາການເຂດທະຫານຕິດກັບຊາຍແດນຫວຽດນາມ ພ້ອມກັນເຂົ້າຮ່ວມຄະນະກຳມະການດັ່ງກ່າວ ດ້ວຍຖານະເປັນສະມາຊິກ. ກຳປູເຈຍ ກໍສ້າງຕັ້ງຄະນະກຳມະການຂີດເສັ້ນຊາຍແດນ, ປັກຫຼັກໝາຍຊາຍແດນທາງບົກ ກັບໄທ ແລະ ລາວ. ບັນດາຄະນະກຳມະການນີ້ຮັບໜ້າທີ່ພິຈາລະນາ, ຄົ້ນຄວ້າ, ເຈລະຈາແກ້ໄຂບັນດາບັນຫາກ່ຽວຂ້ອງເຖິງການຂີດເສັ້ນຊາຍແດນ, ປັກຫຼັກໝາຍຊາຍແດນທາງບົກລະຫວ່າງກຳປູເຈຍ ກັບຫວຽດນາມ, ໄທ ແລະ ລາວ.
(ແຫຼ່ງຄັດຈາກ VOV)